Efnisyfirlit

[Formáli 2](#_Toc191033712)

[Markmið endurskoðunar 2](#_Toc191033713)

[Verklag endurskoðunarvinnu 2](#_Toc191033714)

[Gildistaka breytinganna 2](#_Toc191033715)

[Stuðningsefni með hæfniviðmiðum allra greina 3](#_Toc191033716)

[Innleiðing í skólunum 3](#_Toc191033717)

[1. Yfirlit / samantekt innleiðingaráætlunar / NAFN skóla 3](#_Toc191033718)

[2. Skipun stýrihóps, hlutverk og ábyrgð 5](#_Toc191033719)

[3. Gerð innleiðingaáætlunar | Markmið, leiðir og ávinningur innleiðingar 5](#_Toc191033720)

[4. Gerð innleiðingaáætlunar | Verkþættir og tímarammi 6](#_Toc191033721)

[Fyrsti áfangi (undirbúningur) 6](#_Toc191033722)

[Annar áfangi (vinnuhópar kennara) 7](#_Toc191033723)

[Þriðji áfangi (Upphaf skólaárs – endurskoðuð greinasvið) 8](#_Toc191033724)

[Fjórði áfangi (framvinda haustsins) 8](#_Toc191033725)

[Fimmti áfangi (framvinda vorsins 2026) 8](#_Toc191033726)

[Sjötti áfangi (mat á stöðu innleiðingar) 8](#_Toc191033727)

# Formáli

Þetta skjal hefur að geyma leiðbeinandi innleiðingaráætlun fyrir grunnskóla vegna innleiðingar endurskoðaðra greinasviða Aðalnámskrár grunnskóla. Skólum er frjálst að nýta efni skjalsins að vild, breyta því og bæta og aðlaga að starfsemi skólans.

## Markmið endurskoðunar

Á árunum 2022–2024 stýrði Miðstöð menntunar og skólaþjónustu (MMS) endurskoðun á greinasviðum Aðalnámskrár grunnskóla (köflum 17–26), að beiðni Mennta- og barnamálaráðuneytis. Endurskoðunin var ein af aðgerðum sem tilgreind var í [kjölfar mats á innleiðingu aðalnámskrárinnar frá 2011/2013](https://www.stjornarradid.is/library/01--Frettatengt---myndir-og-skrar/MRN/Mat%20%C3%A1%20innlei%C3%B0ingu%20a%C3%B0aln%C3%A1mskr%C3%A1r%20grunnsk%C3%B3la_til%20birtingar%20%C3%A1%20vef_2021_a.pdf) (pdf). Tilgangur endurskoðunarinnar var að mæta ákalli skólasamfélagsins um skýrari og afmarkaðri námskrá. Í vinnunni voru þrjú leiðarljós höfð til viðmiðunar: Að **einfalda** hæfniviðmiðin, **skýra** þau og **samræma** inntak greinakaflanna.

## Verklag endurskoðunarvinnu

Starfandi kennarar unnu að endurskoðuninni undir handleiðslu hópstjóra hjá MMS. Á meðan á vinnunni stóð var staðan á verkefninu reglulega kynnt fyrir hagsmunaaðilum í háskólasamfélaginu, Kennarasambandi Íslands og Sambandi íslenskra sveitarfélaga. Drög að öllum greinaköflunum voru lesin yfir af sérfræðingum í háskólasamfélaginu og verkefnahóparnir gengu frá lokaútgáfum með tilliti til þeirrar endurgjafar. Drög að endurskoðaðri námskrá fóru í samráðsgátt stjórnvalda vorið 2024. Í kjölfar þess fór ráðuneyti og hópstjórar hjá MMS yfir ábendingar og gengu frá nýrri námskrá til birtingar. Upplýsingar um endurskoðunarferlið voru birtar á [vef aðalnámskrár](https://adalnamskra.is/endurskodun-greinasvida).

## Gildistaka breytinganna

Ný hæfniviðmið voru birt í lok október 2024. Skólum ber að skipuleggja nám og kennslu út frá nýrri námskrá skólaárið 2025–2026 og útskrifa nemendur úr 10. bekk samkvæmt endurskoðuðum matsviðmiðum vorið 2026.

## Stuðningsefni með hæfniviðmiðum allra greina

Veturinn 2025–2026 vinna hópar kennara undir verkstjórn hópstjóra hjá MMS að gerð stuðningsefnis með öllum hæfniviðmiðum námskrárinnar. Stuðningsefninu er ætlað að skýra inntak hæfniviðmiða, benda á lykilhugtök sem nemendur þurfa að læra, sýna dæmi um hvernig hægt er að brjóta hæfniviðmið niður í afmarkaðri námsmarkmið sem varða leið nemenda í náminu og benda á viðeigandi kennsluhætti. Áætlað er að stuðningsefnið verði birt í áföngum á nýjum vel aðalnámskrár síðla vors 2025.

## Innleiðing í skólunum

Skólanámskrá hvers skóla er umfangsmikil og nokkur vinna er að uppfæra hana til samræmis við endurskoðaða aðalnámskrá. Mikilvægt er að búta innleiðingu niður í lítil og vel skilgreind skref. Innleiðingaráætlun þjónar þeim tilgangi að kortleggja þau skref sem þarf að taka yfir lengri tíma.

Hæfniviðmið aðalnámskrár tóku margvíslegum breytingum við endurskoðunina og er mikilvægt að skólar og kennarar rýni þau vel. Allir þurfa að lesa nýja námskrá og stilla sig inn á að vinna með hana á næstu árum. Starfsfólk skóla þarf að endurskoða og uppfæra val á námsefni, verkefnum, námsmati og uppfæra texta í námsáætlunum, bekkjar- og skólanámskrá til að taka rétt viðmið inn í starfið. Til að sem best takist til er mikilvægt að hver skóli geri sína innleiðingaráætlun og kynni hana í skólasamfélaginu. Hægt er að nýta þessi drög að innleiðingaráætlun sem skapalón að því hvernig hægt er að gera grein fyrir innleiðingu skólans á breytingunum.

# 1. Yfirlit / samantekt innleiðingaráætlunar / NAFN skóla

Samantekt um efni innleiðingaráætlunar. Betur útfært í köflum 3–5.

Munum að við ætlum ekki að gleypa fílinn í heilu lagi heldur taka bara einn bita í einu 😀

**Upphaf og lok vinnu sem fjallað er um í þessari áætlun**:

* Dagsetning – Dagsetning

**Í stýrihópi skólans um innleiðinguna sitja**:

* Nafn, starfsheiti, hlutverk og ábyrgð í stýrihópnum (allir aðilar hóps skráðir á þennan hátt).

**Aðrir vinnuhópar sem koma að innleiðingu á endurskoðaðri námskrá í skólanum eru**:

* Heiti hóps (nöfn þeirra sem sitja í hópnum, hlutverk hópsins, verkaskipting og ábyrgð).

(Sams konar skráning fyrir alla hópa.)

**Mat á stöðu og endurskoðun áætlunar**:

* Hvernig mun skólinn meta hversu vel innleiðingin gengur og taka ákvarðanir um næstu skref?

|  |
| --- |
| **Dæmi um grófa tímalínu skólans í innleiðingarvinnunni**: |
| **Vor 2025** | **Sumar 2025** | **Haust 2025** | **Vor 2026** | **Sumar 2026** | **Haust 2026** |
| Unnið að innleiðingar- áætlun skólansStýrihópur og aðrir vinnuhópar skilgreindir, skipaðir og vinna þeirra skilgreindLestur hefstSamtal við umsjónaraðila námsumsjónarkerfisTímalína endurskoðunarvinnu skilgreind í skóladagatali 2025-2026 og starfsáætlunFyrstu skref í endurskoðunarvinnu  | StarfsþróunHvað er í boði? Ráðstefnur, lestur, námskeið, umræðuhópar | Samráð starfsfólks um endurskoðunSamráð við nemendur um endurskoðunÁkvarðanir um hverju og hvernig skal breyta í skólanámskráÁkvarðanir um breytingar á námsmati og miðlun upplýsinga til heimilaNámsefni, verkefni, námsmat og námsáætlanir uppfærðar í skrefumKynning á breytingum til nemendaKynning á breytingum til heimila | Námsefni, verkefni, námsmat og námsáætlanir uppfærðar í skrefum Útskrift í samræmi við ný matsviðmið (eins og mögulegt er, ekki er ætlast til að mat fyrri skólaára sé endurskoðað þó það hafi verið í samræmi við eldri námskrá) | Mat á stöðunni | Endurskoðun áætlunar um útfærslu og framkvæmd skólanámskrár |

# 2. Skipun stýrihóps, hlutverk og ábyrgð

Tilgangur stýrihóps er að tryggja skipulagða, markvissa og árangursríka vinnu innan skólans við innleiðingu á endurskoðaðri Aðalnámskrá grunnskóla. (**FEBRÚAR/MARS 2025)**

* Skipun stýrihóps (t.d. skólastjóri, deildarstjórar, fulltrúar kennara, foreldra og nemenda). Skólastjóri eða staðgengill hans setja saman stýrihóp innan skólans. Mikilvægt er að einn stjórnandi og fulltrúar kennara af sem flestum stigum eigi fulltrúa í stýrihópi.
* Hlutverk og ábyrgð hvers aðila í stýrihópi – stýrihópur skilgreinir í sameiningu.

Dæmi:

* + Hver fylgist með kynningar- og innleiðingarefni gefnu út á [MMS.is – Aðalnámskrá](https://island.is/s/midstod-menntunar-og-skolathjonustu/adalnamskra)?
	+ Hver fær áframsenda tölvupósta frá MMS um t.d. fundi og gagnlegar upplýsingar?
	+ Hver sér um að miðla efninu til kennara og stjórnenda?
	+ Hver fer fyrir hópnum og heldur utan um að unnið sé að markmiðum áætlunar?
	+ Hver heldur utan um að unnið sé samkvæmt tímalínu?
	+ Hver heldur utan um að upplýsa kennara og fá þá með í lið?
	+ Hver leggur til og ákveður hvaða önnur verkefni verði lögð til hliðar til að svigrúm skapist til innleiðingar endurskoðaðra greinasviða?
	+ Hvaða fleiri verkefni þarf að passa upp á?

# 3. Gerð innleiðingaáætlunar | Markmið, leiðir og ávinningur innleiðingar

Stýrihópur heldur utan um gerð innleiðingaráætlunar. (**MARS – APRÍL 2025)**

Í innleiðingaráætlun komi fram:

* Markmið innleiðingar

Stýrihópur setur sér markmið með innleiðingu, Þrjú – fimm markmið sem öll eru:

1. skýr og vel skilgreind, svara spurningunni: Hverju viljum við ná fram?

Dæmi: Virkja alla kennara skólans í innleiðingarvinnu; tryggja starfsfólki nægan tíma til lestrar, umræðna og endurskoðunar á kennslu; starfsfólk hafi skýra og sameiginlega sýn á skipulag náms, kennslu og námsmats; samráð við nemendur og foreldra um nám, kennslu og námsmat; uppfærslu á skólanámskrá (almennum textum, bekkjarnámskrám, námsáætlunum, verkefnalýsingum).

1. mælanleg og svara spurningunni: Hvernig vitum við að við höfum náð markmiðinu? Dæmi: Allir kennarar hafa skilgreint hlutverk í vinnuhópi; tími til lestrar og teymisfunda er skilgreindur í skóladagatali 2025–2026; allir kennarar nýta sameiginlegt skapalón námsáætlana þar sem birtar eru skýrar lýsingar á fyrirkomulagi námsmats; uppfærslu á öllum hlutum skólanámskrár er lokið.
2. raunhæf og framkvæmanleg miðað við aðstæður og svara spurningunni: Er þetta raunhæft miðað við okkar aðstæður?

Dæmi: Eru markmiðin hæfilega mörg? Hvaða öðrum þróunarverkefnum hefur verið vikið til hliðar (lokið, frestað) á meðan starfsfólk innleiðir endurskoðaða aðalnámskrá? Þarf að taka lengri tíma í innleiðinguna vegna óviðráðanlegra þátta?

1. viðeigandi, skipta máli, tengjast stöðu skólans og svara spurningunni: Af hverju skiptir þetta máli?

Dæmi: Hvernig tengjast markmiðin gildum og stefnu skólans? Hvernig stuðla markmiðin að þróun á gæðakennslu í skólanum?

1. tímasett og hafa ákveðinn tímaramma til að tryggja að hægt verði að ljúka því og svara spurningunni: Hvenær á markmiðum verkefnis eða vörðum innan þess að vera náð?

Dæmi: Er gróf tímalína tilbúin í 2. kafla innleiðingaráætlunar? Er sýnilegt í skóladagatali og/eða starfsáætlun og/eða starfsþróunaráætlun hvenær starfsfólk skilar ákveðnum verkhlutum áætlunarinnar?

* Skilgreining á leiðum sem farnar verða til að ná markmiðum innleiðingaráætlunar.

Útfærsla á leiðum sem farnar verða til að vinna að og ná markmiðum eru skráðar í kafla 5. Verkþættir og tímarammi innleiðingar.

* Ávinningur kennara (og nemenda) með innleiðingu innan skólans skilgreindur.

Svara spurningunni: Hver er ávinningur innleiðingarinnar fyrir okkar skóla?

Mikilvægt er að kynna ávinning sem stýrihópur hefur lagt til og fá raddir kennara inn í umræðuna.

# 4. Gerð innleiðingaáætlunar | Verkþættir og tímarammi

Stýrihópur skilgreinir áfanga innleiðingar, byggða á markmiðum innleiðingar í kafla 4. og leggur drög að vinnu vegna endurskoðunar skóla-, bekkjar-, námsáætlana og fastsetur tíma fyrir kennara til að vinna þá vinnu. Festa þarf samráðstíma teyma vorið 2025 og í skóladagatali 2025–2026:

* Hvenær verða ákveðin verk unnin?
* Hvernig verða skipulagsdagar nýttir í verkefnið?
* Hvernig verða teymisfundir nýttir í verkefnið?
* Hvaða verkþættir eru skilgreindir í skóladagatali 2025–2026? Hver gengur frá því?
* Hvaða verkþættir eru skilgreindir í starfsáætlun 2025–2026? Hver gengur frá því?
* Hvaða verkþættir eru skilgreindir í starfsþróunaráætlun 2025–2026? Hvaða lesefni, ráðstefnur eða námskeið getur starfsfólk nýtt sér í vinnunni?

**(MARS – APRÍL 2025)**

* Tímalína innleiðingaráætlunar skólans verði gerð aðgengileg á áberandi stöðum í skólanum, t.d. sameiginlegum vinnusvæðum kennara.

## Fyrsti áfangi (undirbúningur)

**VOR 2025**

* Skólastjórnendur og stýrihópur skilgreina forgangsröðun verkefna. Hverju þarf að ljúka eða víkja til hliðar til að skapa starfsfólki svigrúm til innleiðingar á endurskoðuðum greinasviðum aðalnámskrár? Huga að efni í starfsáætlun skólaársins 2025–2026.
* Skipaður stýrihópur kynntur (t.d. skólastjórnandi, fulltrúi kennara, verkefnastjóri).
* Greining á þörfum skólans til dæmis könnun frá stýrihópi til allra kennara og stjórnenda:
	+ Hvaða breytingar hafa áhrif á okkar skóla?
	+ Hver eru tækifærin og áskoranir?
	+ Hvar er hægt að nálgast endurskoðuð greinasvið?

t.d. á [www.adalnamskra.is](http://www.adalnamskra.is) og á [google](https://docs.google.com/spreadsheets/d/1DOaj6mgT9p2MuIEc4n6lDOsT9-2xzyu2lFEVo5mnlYw/copy) drifi hjá [snjallkennsla.is](https://www.snjallkennsla.is/)

* Stjórnendur og/eða stýrihópur kynnir innleiðingaráætlun, markmið hennar og grófa tímalínu fyrir öðru starfsfólki. Kynning á fundi, gefinn tími til viðbragða og endurgjafar.
* Vinnuhópar kennara og stjórnenda myndaðir eftir námsgreinum, teymum eða árgöngum til að ígrunda og lesa saman greinasviðin.
* Kennarar fái í sameiningu svigrúm til að kynna sér endurskoðuð greinasvið og kynningar- og stuðningsefni gefið út af MMS. Svigrúm til skipulagðra samræðna í kjölfarið.
Efnið sem er aðgengilegt á vef:
	+ [adalnamskra.is](https://adalnamskra.is/adalnamskra-grunnskola) (nýir greinakaflar í pdf og word skjölum efst á síðu hvers greinasviðs, og á nýjum vef sem væntanlegur er vorið 2025)
	+ Ný greinasvið í google-sheet skjölum hjá [snjallkennsla.is](https://www.snjallkennsla.is/prof)
	+ Kynningarefni á [vef innleiðingar](https://island.is/s/midstod-menntunar-og-skolathjonustu/adalnamskra) hjá MMS, efnisyfirlit vinstra megin á skjánum
	+ Stuðningsefni um skipulag náms, kennslu og námsmats. Væntanlegt á nýjum vef aðalnámskrár
	+ Stuðningsefni um [leiðsagnarmat á adalnamskra.is](https://adalnamskra.is/greinar/leidsagnarmat)
	+ Stuðningsefni um [lykilhæfni á adalnamskra.is](https://adalnamskra.is/greinar/lykilhaefni)
* Stjórnendur (og mögulega stýrihópur) hefja samtal við umsjónarmenn námsumsjónarkerfa.
	+ Hverju þarf að breyta í tengslum við námsumsjónarkerfi og uppsetningu hæfni- og matsviðmiða?
	+ Hvernig á að setja það efni upp?
	+ Hvernig birtist námsmat til foreldra?
	+ Hverju þarf að huga að fyrir lokamat nemenda í 10. bekk?
	+ Hver vinnur hvað?

## Annar áfangi (vinnuhópar kennara)

**MAÍ – ÁGÚST 2025**

* Stýrihópur vinnur ítarlegri áætlun fyrir fyrstu mánuði nýs skólaárs.
* Vinnuhópar kennara eftir fögum, teymum eða árgöngum ígrunda og lesa saman endurskoðuð greinasvið.
* Stýrihópur kynnir hver eigi að vera afurð vinnuhópa? dæmi:
	+ Hverju þarf að breyta í skólanámskrá fyrir skólaárið 2025–2026? Hvernig á að setja það efni upp? Hver vinnur hvað?
	+ Hverju þarf að breyta í námsáætlunum fyrir skólaárið 2025–2026? Hvernig á að setja það efni upp? Hver vinnur hvað?
	+ Hverju þarf að breyta í framkvæmd og birtingu námsmats fyrir skólaárið 2025–2026? Hvernig á að setja það efni upp? Hver vinnur hvað?
	+ Hverju þarf að breyta í framkvæmd, frágangi og birtingu lokamats fyrir 10. bekk vorið 2026? Hvernig á að setja það efni upp? Hver vinnur hvað?

## Þriðji áfangi (Upphaf skólaárs – endurskoðuð greinasvið)

**ÁGÚST 2025**

* Starfsdagar skilgreindir fyrir undirbúning skólaárs vegna innleiðingar.
* Gefa þarf kennurum og teymum nægan tíma til að uppfæra námsáætlanir, lýsingar á framvindu náms og kennslu, val á námsefni, verkefnum og námsmati.
* Endurskoðuð greinasvið komi til framkvæmdar í öllum skólum frá upphafi skólaársins.

## Fjórði áfangi (framvinda haustsins)

**ÁGÚST – DESEMBER 2025**

* Skipuleggja fag/teymis/árganga fundi til að vinna samfellt að innleiðingu endurskoðaðra greinasviða og samræmdum vinnubrögðum.
* Vinnuhópar kynna sér og koma í notkun stuðningsefni á adalnamskra.is.
* Skipuleggja samráð við nemendur um endurskoðun skólanámskrár. Halda rýnifundi/samtöl/vinnufundi með nemendum.
* Skilgreina leiðir við frágang lokamats 10. bekkjar vorið 2026. Allir kennarar upplýstir.
* Upplýsa nemendur um breytingar á skólanámskrá, námsáætlunum, endurskoðuðum greinasviðum og námsmati.
* Upplýsa forsjáraðila nemenda um breytingar á skólanámskrá, námsáætlunum, endurskoðuðum greinasviðum og námsmati.

## Fimmti áfangi (framvinda vorsins 2026)

**DESEMBER – JÚNÍ 2026**

* Áframhaldandi vinna við skipulag fag-, teymis-, árgangafunda til að vinna samfellt að innleiðingu endurskoðunar og samræmdum vinnubrögðum.
* Skilgreina og ganga frá námsmati við lok allra árganga samkvæmt endurskoðaðri aðalnámskrá.
* Skilgreina og ganga frá námsmati við lok 10. bekkjar samkvæmt endurskoðaðri aðalnámskrá (eins og mögulegt er, ekki er ætlast til að námsmat fyrri skólaára sé endurskoðað þó það hafi verið í samræmi við eldri námskrá).

## Sjötti áfangi (mat á stöðu innleiðingar)

**JÚNÍ – OKTÓBER 2026**

* Stýrihópur fer yfir innleiðingaráætlun og metur framvindu.
* Spurningalisti/rýnifundir með kennurum um stöðu innleiðingar.
* Lesið úr matsgögnum og ákvörðun tekin um næstu skref í þróun skólanámskrár.